CELEX: 32013R0030
Language: hr
Date: 2013-01-17 00:00:00
Title: Provedbena uredba Komisije (EU) br. 30/2013 od 17. siječnja 2013. o izmjeni Uredbe (EZ) br. 288/2009 o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu potpore Zajednice za dostavu voća i povrća, prerađenog voća i povrća i proizvoda od banana za djecu u obrazovnim ustanovama u okviru Programa distribucije voća u školama i o odstupanju od Uredbe (EZ) br. 288/2009

15/Sv. 27
            
            
               HR
            
            
               Službeni list Europske unije
            
            
               58
            
         32013R0030
   
               L 014/7
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 30/2013
   od 17. siječnja 2013.
   o izmjeni Uredbe (EZ) br. 288/2009 o utvrđivanju detaljnih pravila za primjenu Uredbe Vijeća (EZ) br. 1234/2007 u pogledu potpore Zajednice za dostavu voća i povrća, prerađenog voća i povrća i proizvoda od banana za djecu u obrazovnim ustanovama u okviru Programa distribucije voća u školama i o odstupanju od Uredbe (EZ) br. 288/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o pristupanju Republike Hrvatske, a posebno njegov članak 3. stavak 4.,
   uzimajući u obzir Akt o pristupanju Republike Hrvatske, a posebno njegov članak 50.,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 103.h točku (f) u vezi s člankom 4.,
   budući da:
   
               (1)
            
            
               Člankom 4. Uredbe Komisije (EZ) br. 288/2009 (2) utvrđuju se detaljna pravila o raspodjeli potpore Unije na države članice koje uvode Program distribucije voća u školama. Njime se predviđaju posebno indikativni iznosi koji se raspoređuju svakoj državi članici izračunani na osnovi broja djece u dobi od šest do deset godina. Imajući na umu razine izvršavanja programa zabilježene tijekom prve tri godine, a radi osiguravanja primjerene uporabe sredstava Unije, potrebno je predvidjeti mehanizam povezan s uspješnošću država članica kojim bi se ograničio iznos tražene potpore iznad iznosa koji im je indikativno dodijeljen.
            
         
               (2)
            
            
               Člankom 12. Uredbe (EZ) br. 288/2009 u državama članicama predviđa se praćenje provedbe Programa distribucije voća u školama na godišnjoj osnovi. Kako bi se pojasnile obveze država članica u pogledu vrednovanja njihovog Programa distribucije voća u školama, potrebno je odrediti da nacionalnim vrednovanjima treba procijeniti i utjecaj Programa na prehrambene navike djece.
            
         
               (3)
            
            
               Komisija je razvila informacijski sustav kojim se omogućuje elektroničko upravljanje dokumentima i postupcima kod vlastitih radnih postupaka kao i u odnosima koje održava s uključenim tijelima iz zajedničke poljoprivredne politike. Smatra se da se nekoliko obveza obavješćivanja predviđenih Uredbom (EZ) br. 288/2009 može ispuniti putem tog sustava u skladu s Uredbom Komisije (EZ) br. 792/2009 od 31. kolovoza 2009. o detaljnim pravilima u skladu s kojima države članice moraju Komisiji dostavljati podatke i dokumente pri provedbi zajedničke organizacije tržišta, sustava izravnih plaćanja, promidžbe poljoprivrednih proizvoda i režima koji se primjenjuju na najudaljenije regije i manje otoke u Egejskom moru. (3)
               
            
         
               (4)
            
            
               Prilogom II. Uredbi (EZ) br. 288/2009 utvrđuju se indikativni iznosi potpore Unije raspodijeljeni po pojedinoj državi članici. Taj prilog treba prilagoditi s obzirom na pristupanje Hrvatske Europskoj uniji.
            
         
               (5)
            
            
               Uredbu (EZ) br. 288/2009 trebalo bi stoga na odgovarajući način izmijeniti.
            
         
               (6)
            
            
               Kako bi se u obzir uzelo pristupanje Hrvatske, trebalo bi utvrditi posebna pravila u pogledu provedbe Uredbe (EZ) br. 288/2009 u školskoj godini 2013./14. Trebalo bi odrediti posebno datum do kojeg Hrvatska treba dostaviti nacionalnu strategiju i zahtjev za potporu i trebalo bi uspostaviti posebni postupak kako bi se u obzir uzeo rok za donošenje odluke Komisije o određivanju konačne raspodjele potpore Unije na države članice i predviđeni dan pristupanja Hrvatske. Iznimno, zbog vremenskog ograničenja koje proizlazi iz potrebe da se konačna raspodjela potpore Unije na sve države članice utvrdi dobrano prije početka školske godine, kod određivanja konačne raspodjele iz članka 4. stavka 4. Uredbe (EZ) br. 288/2009 Komisija bi trebala imati u vidu svaku prethodnu obavijest koju Hrvatska dobrovoljno dostavi o svojoj strategiji i zahtjev za potporu u slučaju da se takve informacije prime do 31. siječnja.
            
         
               (7)
            
            
               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju tržišta poljoprivrednih proizvoda,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 288/2009
   Uredba (EZ) br. 288/2009 mijenja se kako slijedi:
   
               1.
            
            
               Članak 4. mijenja se kako slijedi:
               
                           (a)
                        
                        
                           stavak 1. zamjenjuje se sljedećim:
                           „1.   Države članice koje uvode Program distribucije voća u školama podnose zahtjev za potporu iz članka 103. ga Uredbe (EZ) br. 1234/2007 za jedno razdoblje ili više razdoblja koja teku od 1. kolovoza do 31. srpnja, tako da o svojoj strategiji Komisiju obavijeste do 31. siječnja godine u kojoj počinje prvo razdoblje.
                           Uz strategiju se dostavlja i zahtjev za potporu koji sadrži sljedeće informacije:
                           
                                       (a)
                                    
                                    
                                       indikativni dodijeljeni iznos potpore iz stavka 3. utvrđen u Prilogu II. ovoj Uredbi, izražen u eurima;
                                    
                                 
                                       (b)
                                    
                                    
                                       sposobnost da se upotrijebi više od indikativno dodijeljenog iznosa iz stavka 3. utvrđenog u Prilogu II.;
                                    
                                 
                                       (c)
                                    
                                    
                                       u slučaju kada sposobnost da se upotrijebe dodatna sredstva kako je predviđena u točki (b) nije navedena, mora se navesti iznos koji se zahtijeva, izražen u eurima;
                                    
                                 
                                       (d)
                                    
                                    
                                       u slučaju kada je sposobnost da se upotrijebe dodatna sredstva kako je predviđena u točki (b) navedena, mora se navesti maksimalni dodatni iznos koji se zahtijeva, izražen u eurima;
                                    
                                 
                                       (e)
                                    
                                    
                                       ukupno zahtijevani proračun.
                                    
                                 Zahtjev za potporu podnosi se u skladu s Uredbom Komisije (EZ) br. 792/2009 (4)
                           
                           
                              (4)  SL L 228, 1.9.2009., str. 3.”;"
						
                        
                     
                           (b)
                        
                        
                           u stavku 4. drugi podstavak zamjenjuje se sljedećim:
                           „Preraspodjela potpore Unije iz prvog podstavka provodi se razmjerno početnom indikativnom dodijeljenom iznosu utvrđenom u Prilogu II., ali u okviru ograničenja određenih u stavku 5. Međutim, ograničenja određena u stavku 5. ne primjenjuju se tijekom prve dvije školske godine primjene programa u državi članici.”;
                        
                     
                           (c)
                        
                        
                           dodaje se sljedeći stavak 5.:
                           „5.   Preraspodjela se ograničava prema razini izvršenja dodijeljenog iznosa za školsku godinu koja je završila prije zahtjeva za potporu, kako je utvrđena 15. listopada sljedeće školske godine. To se utvrđuje na temelju izjava o izdacima koje se dostavljaju Komisiji u skladu s člankom 4. Uredbe Komisije (EZ) br. 883/2006 (5) Ograničenja su kako slijedi:
                           
                                       (a)
                                    
                                    
                                       ako je izvršenje dodijeljenog iznosa manje od ili jednako 50 % konačno dodijeljenog iznosa, dodatna se dodjela ne odobrava;
                                    
                                 
                                       (b)
                                    
                                    
                                       ako je izvršenje dodijeljenog iznosa veće od 50 % ali manje od ili jednako 75 % konačno raspodijeljenog iznosa, maksimalna dodatna dodjela ograničava se na najviše 50 % indikativno dodijeljenog iznosa;
                                    
                                 
                                       (c)
                                    
                                    
                                       ako je izvršenje dodijeljenog iznosa veće od 75 % konačno dodijeljenog iznosa, maksimalna dodatna dodjela ne ograničava se.
                                    
                                 
                              (5)  SL L 171, 23.6.2006., str. 1.”."
						
                        
                     
         
               2.
            
            
               U članku 10. stavku 1. točka (c) zamjenjuje se sljedećim:
               
                           „(c)
                        
                        
                           broj djece koja redovito polaze predmetne obrazovne ustanove koje imaju pravo primati proizvode koji su u državi članici obuhvaćeni Programom distribucije voća u školama u razdoblju na koji se odnosi zahtjev za potporu;”.
                        
                     
         
               3.
            
            
               U članku 12. stavku 2. prva rečenica zamjenjuje se sljedećim:
               „Države članice vrednuju provedbu svojeg Programa distribucije u školama i procjenjuju njegovu učinkovitost, uključujući njegov utjecaj na prehrambene navike djece.”
            
         
               4.
            
            
               Članak 15. zamjenjuje se sljedećim:
               „Članak 15.
               Obavijesti
               1.   Do 30. studenoga godine u kojoj završava razdoblje spomenuto u članku 4. stavku 1. države članice obavješćuju Komisiju o:
               
                           (a)
                        
                        
                           rezultatima aktivnosti praćenja, kako je predviđeno u članku 12. stavku 1.;
                        
                     
                           (b)
                        
                        
                           provjerama na licu mjesta koje se provode na temelju članaka 13. i 16. i o nalazima tih provjera.
                        
                     2.   U slučaju kada država članica mijenja strategiju iz članka 3., ona o svojoj novoj strategiji obavješćuje Komisiju najkasnije 31. siječnja sljedeće godine.
               3.   Obavijesti iz ove Uredbe daju se u skladu s Uredbom (EZ) br. 792/2009.
               4.   Komisija redovito objavljuje strategije država članica i rezultate njihove aktivnosti praćenja i vrednovanja.”
            
         
               5.
            
            
               Prilog II. zamjenjuje se tekstom utvrđenim u Prilogu ovoj Uredbi.
            
         
               6.
            
            
               Prilog II.a briše se.
            
         Članak 2.
   Posebna pravila za školsku godinu 2013./14.
   1.   Odstupajući od članka 4. stavka 4. Uredbe (EZ) br. 288/2009 u vezi s njezinim Prilogom II., za školsku godinu 2013./2014. Komisija odlučuje o konačnoj raspodjeli potpore Unije iz članka 4. stavka 4. trećeg podstavka uzimajući u obzir sve prethodne informacije koje je, zbog stupanja i podložno stupanju na snagu Ugovora o pristupanju Hrvatske, Hrvatska dostavila o svojoj strategiji i njezin zahtjev za potporu u slučaju kada su te informacije dobrovoljno dostavljene do 31. siječnja.
   2.   Odstupajući od članka 4. stavka 1. Uredbe (EZ) br. 288/2009, za školsku godinu 2013./2014. Hrvatska će o svojoj strategiji i potpori dostaviti obavijest do 10. srpnja 2013., a odstupajući od članka 4. stavka 4. te uredbe, Komisija odlučuje o konačnoj raspodjeli potpore za Hrvatsku do 31. srpnja 2013.
   Članak 3.
   Stupanje na snagu i primjena
   Ova Uredba stupa na snagu sedmog dana od dana objave u Službenom listu Europske unije.
   Članak 1. stavak 5. i članak 2. stavak 2. stupaju na snagu podložno stupanju na snagu Ugovora o pristupanju Hrvatske te na datum njegova stupanja na snagu.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. siječnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 299, 16.11.2007., str. 1.
   
      (2)  SL L 94, 8.4.2009., str. 38.
   
      (3)  SL L 228, 1.9.2009., str. 3.
   PRILOG
   
      
         „PRILOG II.
         
            Indikativna raspodjela potpore Zajednice pojedinoj državi članici
         
         
                     Država članica
                  
                  
                     Stopa sufinanciranja
                     (u %)
                  
                  
                     Djeca 6 – 10
                     aps. broj
                  
                  
                     EUR
                  
               
                     Austrija
                  
                  
                     50
                  
                  
                     439 035
                  
                  
                     1 303 700
                  
               
                     Belgija
                  
                  
                     50
                  
                  
                     592 936
                  
                  
                     1 760 700
                  
               
                     Bugarska
                  
                  
                     75
                  
                  
                     320 634
                  
                  
                     1 428 200
                  
               
                     Hrvatska
                  
                  
                     75
                  
                  
                     249 197
                  
                  
                     1 110 000
                  
               
                     Cipar
                  
                  
                     50
                  
                  
                     49 723
                  
                  
                     175 000
                  
               
                     Češka
                  
                  
                     73
                  
                  
                     454 532
                  
                  
                     1 963 100
                  
               
                     Danska
                  
                  
                     50
                  
                  
                     343 807
                  
                  
                     1 020 900
                  
               
                     Estonija
                  
                  
                     75
                  
                  
                     62 570
                  
                  
                     278 700
                  
               
                     Finska
                  
                  
                     50
                  
                  
                     299 866
                  
                  
                     890 500
                  
               
                     Francuska
                  
                  
                     51
                  
                  
                     3 838 940
                  
                  
                     11 632 700
                  
               
                     Njemačka
                  
                  
                     52
                  
                  
                     3 972 476
                  
                  
                     12 333 000
                  
               
                     Grčka
                  
                  
                     59
                  
                  
                     521 233
                  
                  
                     1 837 700
                  
               
                     Mađarska
                  
                  
                     69
                  
                  
                     503 542
                  
                  
                     2 051 800
                  
               
                     Irska
                  
                  
                     50
                  
                  
                     282 388
                  
                  
                     838 500
                  
               
                     Italija
                  
                  
                     58
                  
                  
                     2 710 492
                  
                  
                     9 403 100
                  
               
                     Latvija
                  
                  
                     75
                  
                  
                     99 689
                  
                  
                     444 100
                  
               
                     Litva
                  
                  
                     75
                  
                  
                     191 033
                  
                  
                     850 900
                  
               
                     Luksemburg
                  
                  
                     50
                  
                  
                     29 277
                  
                  
                     175 000
                  
               
                     Malta
                  
                  
                     75
                  
                  
                     24 355
                  
                  
                     175 000
                  
               
                     Nizozemska
                  
                  
                     50
                  
                  
                     985 163
                  
                  
                     2 925 400
                  
               
                     Poljska
                  
                  
                     75
                  
                  
                     2 044 899
                  
                  
                     9 108 500
                  
               
                     Portugal
                  
                  
                     68
                  
                  
                     539 685
                  
                  
                     2 172 300
                  
               
                     Rumunjska
                  
                  
                     75
                  
                  
                     1 107 350
                  
                  
                     4 932 400
                  
               
                     Slovačka
                  
                  
                     73
                  
                  
                     290 990
                  
                  
                     1 260 700
                  
               
                     Slovenija
                  
                  
                     75
                  
                  
                     93 042
                  
                  
                     414 400
                  
               
                     Španjolska
                  
                  
                     59
                  
                  
                     2 006 143
                  
                  
                     7 073 400
                  
               
                     Švedska
                  
                  
                     50
                  
                  
                     481 389
                  
                  
                     1 429 500
                  
               
                     Ujedinjena Kraljevina
                  
                  
                     51
                  
                  
                     3 635 300
                  
                  
                     11 010 800
                  
               
                     
                        EU 28
                     
                  
                  
                     
                        58
                     
                  
                  
                     
                        26 169 686
                     
                  
                  
                     
                        90 000 000”